משבר הקורונה לא פוסח גם על משרד זכויות היוצרים האמריקאי, הממוקם בבניין ספריית הקונגרס בוושינגטון הבירה ומעניק שירותי רישום ותיעוד של זכויות יוצרים. המשרד נסגר לציבור הרחב. צוות העבודה שלו, לרבות העובדים הבוחנים ומאשרים בקשות לרישום זכויות יוצרים, עבר לעבודה ממוחשבת מרחוק. המשרד מעודד את הציבור להגיש בקשות לרישום ותיעוד זכויות יוצרים באמצעות המערכת הממוחשבת שלו.
בדיקות בחברה פרטית לגילוי קורונה. ומה על הפרטיות?
חברת מיי הריטג' הישראלית תקים מעבדת בדיקות לגילוי קורונה שתאפשר עריכתן של כ- 20,000 בדיקות ביום. המעבדה תוקם עד 9 בפאריל, בשיתוף פעולה עם חברת BGI, ענקית הגניטיקה הסינית, אשר הקימה מערך דומה בעיר ווהאן שבסין, מקור התפרצות המגיפה. כלכליסט מדווח (מאת מאיר אורבך) כי למאגר צפויות לעלות דגימות RNA ויראליות, אשר לפיהן ניתן יהיה לבדוק האם הנבדק נושא את הנגיף.
משרד המשפטים הורה לעצור העברת מידע על חולי קורונה ממשרד הבריאות לרשויות המקומיות, כשהוא מנמק זאת בקשיים משפטיים. העברת המידע החלה הבוקר אך הופסקה בהוראת המשרד. הרשויות דורשות לקבל את המידע על החולים בתחומן, ובדרג שר הפנים - שר הבריאות סוכם על ההעברה.